Document ID: 32006D0207

KOMISIJAS LĒMUMS
(2006. gada 6. marts)
par vielu, kas noārda ozona slāni, tirdzniecību ar Taivānas, Penhu, Kinmenas un Macu atsevišķo muitas teritoriju
(izziņots ar dokumenta numuru K(2006) 424)
(Dokuments attiecas uz EEZ)
(2006/207/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2000. gada 29. jūnija Regulu (EK) Nr. 2037/2000 par vielām, kas noārda ozona slāni (1), un jo īpaši tās 14. panta 2. punktu,
tā kā
(1)
Taivānas, Penhu, Kinmenas un Macu atsevišķā muitas teritorija ir svarīgs Kopienas tirdzniecības partneris, un ir jāveicina šīs teritorijas un Kopienas sadarbība tirdzniecībā un ieguldījumos.
(2)
Taivānas, Penhu, Kinmenas un Macu atsevišķā muitas teritorija nav ne Vīnes Konvencijas par ozona slāņa aizsardzību dalībniece, ne Monreālas 1987. gada Protokola par vielām, kas noārda ozona slāni, dalībniece. Tomēr Taivānas, Penhu, Kinmenas un Macu atsevišķā muitas teritorija pilnībā ievēro Monreālas Protokolu un šajā nolūkā atbilstoši Monreālas Protokola 7. pantam ir iesniegusi datus ANO Vides programmas Ozona sekretariātā.
(3)
Tādējādi Regulas (EK) Nr. 2037/2000 8., 9. pants un 11. panta 2. un 3. punkts nav piemērojams attiecībā uz Taivānas, Penhu, Kinmenas un Macu atsevišķo muitas teritoriju.
(4)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EK) Nr. 2037/2000 18. panta 1. punktu,
IR PIEŅĒMUSI ŠO LĒMUMU.
1. pants
Regulas (EK) Nr. 2037/2000 8., 9. pants un 11. panta 2. un 3. punkts nav attiecināms uz Taivānas, Penhu, Kinmenas un Macu atsevišķo muitas teritoriju.
2. pants
Šis lēmums ir adresēts dalībvalstīm.
Briselē, 2006. gada 6. martā

Labels: 3
18
20